ddrg/super_eurlex huggingface dataset:
(33)

svarbu sudaryti sąlygas konkurencingai dalijimosi duomenimis aplinkai. Pagrindinis elementas, kuriuo būtų galima padidinti duomenų turėtojų, duomenų subjektų ir duomenų naudotojų pasitikėjimą duomenų tarpininkavimo paslaugomis ir suteikti jiems daugiau kontrolės, yra duomenų tarpininkavimo paslaugų teikėjų neutralumas duomenų, kuriais keičiamasi tarp duomenų turėtojų ar duomenų subjektų ir duomenų naudotojų, atžvilgiu. Todėl būtina, kad duomenų tarpininkavimo paslaugų teikėjai veiktų tik kaip sandorio tarpininkai ir nenaudotų duomenų, kuriais keičiamasi, jokiais kitais tikslais. Komercinės sąlygos, įskaitant kainų nustatymą, skirtos duomenų tarpininkavimo paslaugų teikimui, turėtų nepriklausyti nuo to, ar potencialus duomenų turėtojas ar duomenų naudotojas naudojasi kitomis to paties duomenų tarpininkavimo paslaugų teikėjo ar susijusio subjekto teikiamomis paslaugomis, įskaitant saugyklą, analitiką, dirbtinį intelektą ar kitas duomenimis pagrįstas programas, o, jeigu taip nutiktų – nuo to, kokiu mastu duomenų turėtojas ar duomenų naudotojas naudojasi tokiomis kitomis paslaugomis. Tam taip pat reikės struktūriškai atskirti duomenų tarpininkavimo paslaugą nuo bet kokių kitų teikiamų paslaugų, kad būtų išvengta interesų konfliktų. Tai reiškia, kad duomenų tarpininkavimo paslauga turėtų būti teikiama per juridinį asmenį, kuris yra atskirtas nuo kitos to duomenų tarpininkavimo paslaugų teikėjo vykdomos veiklos. Vis dėlto duomenų tarpininkavimo paslaugų teikėjai savo duomenų tarpininkavimo paslaugoms tobulinti turėtų galėti naudotis duomenų turėtojo pateiktais duomenimis. Duomenų tarpininkavimo paslaugų teikėjai turėtų galėti suteikti duomenų turėtojams, duomenų subjektams ar duomenų naudotojams galimybę naudotis savo pačių ar trečiųjų šalių priemonėmis, kuriomis būtų palengvinamas keitimasis duomenimis, pavyzdžiui, duomenų konvertavimo ar kuravimo priemonėmis, tik gavus aiškų duomenų turėtojo ar duomenų subjekto prašymą ar patvirtinimą. Trečiųjų šalių tame kontekste siūlomomis priemonėmis duomenų neturėtų naudoti kitais nei su duomenų tarpininkavimo paslaugomis susijusiais tikslais. Be to, duomenų tarpininkavimo paslaugų teikėjams, kurie tarpininkauja fiziniams asmenims, kaip duomenų subjektams, ir juridiniams asmenims, kaip duomenų naudotojams, tarpusavyje keičiantis duomenimis, turėtų tekti patikėtinio pareiga fizinių asmenų atžvilgiu, siekiant užtikrinti, kad jie veiktų vadovaudamiesi geriausiais duomenų subjektų interesais. Atsakomybės už bet kokią turtinę bei neturtinę žalą ir nuostolius, atsirandančius dėl bet kokio duomenų tarpininkavimo paslaugų teikėjo elgesio, klausimai galėtų būti aptarti atitinkamoje sutartyje, remiantis nacionaline atsakomybės tvarka;
(33)

už atsako veiksmų koordinavimą Sąjungos lygmeniu atsakingas SSK turėtų prisiimti papildomą atsakomybę priimti valstybėms narėms skirtas nuomones ir gaires, susijusias su didelių tarpvalstybinio pobūdžio grėsmių sveikatai prevencija ir kontrole. Be to, paaiškėjus, kad nacionalinių visuomenės sveikatos priemonių koordinavimas yra nepakankamas tam, kad būtų užtikrinti tinkami Sąjungos atsako veiksmai, Komisija turėtų toliau remti valstybes nares priimdama rekomendacijas dėl laikinų visuomenės sveikatos priemonių. Be to, turėtų būti sustiprintas nuolatinis SSK ir atitinkamų Tarybos organų dialogas, kad būtų užtikrinta geresnė tolesnė veikla, susijusi su SSK darbu nacionaliniu lygmeniu;
(11)

be to, Prancūzijos valdymo planu užtikrinama, kad ateityje žvejybos pastangos nebūtų didinamos, kaip reikalaujama Reglamento (EB) Nr. 1967/2006 13 straipsnio 9 dalyje. Žvejybos leidimai bus išduoti tik 17-ai Prancūzijos išduotus žvejybos leidimus jau turinčių nurodytų laivų, kurių bendros žvejybos pastangos sudarys 638 dienas. Be to, Prancūzija apribojo su kiekvienu žvejybos įrankiu susijusias didžiausias leidžiamas pastangas;
(20)

be to, siekiant užtikrinti aukštą žmonių sveikatos, gyvūnų sveikatos ir aplinkos saugos lygį, kreozotu apdorotos medienos pateikimui rinkai turėtų būti taikomos tam tikros sąlygos. Visų pirma siekiant užtikrinti, kad kreozotu apdorota mediena būtų pateikiama rinkai tik tose valstybėse narėse, kuriose biocidinius produktus, kurių sudėtyje yra kreozoto, būtų galima autorizuoti tik įvykdžius Reglamento (ES) Nr. 528/2012 5 straipsnio 2 dalies c punkte nustatytą sąlygą, turėtų būti viešai skelbiami valstybių narių, kuriose leidžiama pateikti rinkai pabėgius ar elektros energijai ir telekomunikacijoms skirtas inžinerinių tinklų linijų atramas, sąrašai. Valstybei narei turėtų būti suteikta galimybė prašyti išbraukti ją iš bet kurio iš šių sąrašų, kad tos valstybės narės rinkai nebebūtų galima pateikti atitinkamai (-oms) paskirčiai (-oms) skirtos apdorotos medienos. Be to, asmuo, atsakingas už kreozotu apdorotos medienos pateikimą rinkai, turėtų užtikrinti, kad tos apdorotos medienos etiketėje būtų nurodyti konkretūs teiginiai, kuriais siekiama apsaugoti žmonių sveikatą ir aplinką, išvengti neteisėto apdorotos medienos naudojimo ir užtikrinti, kad apdorota mediena būtų pateikiama rinkai tik į tokius sąrašus įtrauktose valstybėse narėse ir valstybėse narėse, kurios tam tikrą laikotarpį buvo išbrauktos iš sąrašo;
(5)

Komisija išnagrinėjo Vokietijos pateiktą prieštaravimą ir nustatė, kad jis yra priimtinas. Prieštaravime teigiama, kad paraiška įregistruoti pavadinimą neatitinka Reglamento (ES) Nr. 1151/2012 18 straipsnio 1 dalies a punkte ir 2 dalies b punkte nustatytų sąlygų. Vokietijos valdžios institucijos mano, kad šis augalas gali tiek augti laukinėje gamtoje, tiek būti auginamas. Tačiau tradicinis derliaus rinkimo laukinėje gamtoje būdas neatitinka specifikacijos, kurioje auginimas nurodomas kaip gamybos metodas. Be to, buvo atkreiptas dėmesys į tai, kad šis augalas auga ne tik vandenyje, bet ir šalia tekančio vandens, ir kad, priešingai nei teigiama, komerciniais tikslais sėjamoji pipirnė pirmą kartą buvo užauginta Vokietijoje. Be to, aprašytas auginimo būdas neatitinka visų sėjamosios pipirnės auginimo būdų. Vokietija taip pat mano, kad žaliavinio augalo cheminė sudėtis tik iš dalies priklauso nuo konkretaus auginimo būdo. Be to, ji teigia, kad terminas „watercress“ nurodo į bendrai naudojamą šio augalo pavadinimą, kurį būtų galima laikyti bendriniu pavadinimo požymiu;
(3)

Reglamentu (EB) Nr. 2157/1999 (ECB/1999/4) užtikrinama, kad pažeidimų nagrinėjimo procedūrose būtų laikomasi ne bis in idem principo, ir numatoma, kad remiantis tais pačiais faktais tos pačios įmonės atžvilgiu gali būti pradėta ne daugiau kaip viena pažeidimo nagrinėjimo procedūra. Šiuo tikslu ECB arba kompetentingas NCB neturėtų priimti sprendimo dėl pažeidimo nagrinėjimo procedūros inicijavimo, kol jie neinformuoja vienas kito ir nepasikonsultuoja tarpusavyje. ECB arba kompetentingas NCB taip pat neturėtų priimti sprendimo dėl pažeidimo nagrinėjimo procedūros inicijavimo, kol kompetentingas NCB neinformuoja nacionalinės kompetentingos institucijos (NKI), kuri renka statistinę informaciją ir perduoda tą informaciją kompetentingam NCB pagal vietos bendradarbiavimo susitarimus. Be to, tais atvejais, kai priežiūros informacija naudojama statistinės atskaitomybės reikalavimams vykdyti, prieš inicijuojant pažeidimo nagrinėjimo procedūrą arba taikant sankciją, gali prireikti koordinuoti veiksmus su Bendru priežiūros mechanizmu (BPM);
(4)

Europos maisto saugos tarnyba (toliau – Tarnyba) 2021 m. lapkričio 10 d. priimtoje nuomonėje (2) padarė išvadą, kad siūlomomis naudojimo sąlygomis Corynebacterium glutamicum CGMCC 14498 gaminami L-lizino monohidrochloridas ir L-lizino sulfatas, tinkamu kiekiu pridedami kaip mitybos priedai, nedaro nepageidaujamo poveikio gyvūnų sveikatai, vartotojų saugai ar aplinkai. Kalbant apie tų priedų naudotojų saugą, Tarnyba negalėjo padaryti išvados, ar L-lizino monohidrochloridas gali būti toksiškas įkvėpus ir ar L-lizino monohidrochloridas bei L-lizino sulfatas gali dirginti odą ar akis arba jautrinti odą. Be to, Tarnyba padarė išvadą, kad šie priedai laikomi veiksmingais nepakeičiamosios aminorūgšties L-lizino šaltiniais gyvūnų mityboje, o tam, kad būtų veiksmingi atrajotojams, jie turėtų būti apsaugoti nuo suirimo didžiajame skrandyje. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, patvirtinama pašarų priedų pašaruose analizės metodų taikymo ataskaita, kurią pateikė Reglamentu (EB) Nr. 1831/2003 įsteigta etaloninė laboratorija;
(6)

pagal Reglamento (ES) 2021/2115 143 straipsnį valstybės narės turi teikti Komisijai prieinamą informaciją, kad ji galėtų vykdyti BŽŪP stebėseną ir atlikti jos vertinimą. Visų pirma, ši informacija padės Komisijai stebėti, kaip įgyvendinami to reglamento III priede nustatyti geros agrarinės ir aplinkosaugos žemės būklės standartai (GAAB standartai), intervencinės priemonės tam tikruose sektoriuose, nurodytuose to reglamento III antraštinės dalies III skyriuje, ir stebėti vietos veiklos grupes (VVG) bei jų veiklą, susijusią su to reglamento 3 straipsnio 15 punkte apibrėžta LEADER iniciatyva. Be to, Komisija galės atlikti BŽŪP strateginių planų vertinimus. Renkant duomenis apie Europos inovacijų partnerystės žemės ūkio našumo ir tvarumo srityje (EIP) veiklos grupes, nurodytas to reglamento 127 straipsnio 3 dalyje, surinkta informacija padės sustiprinti projektų rengėjų tinklaveiką ir rezultatų sklaidą. Tuo tikslu reikia nustatyti aiškias ir bendras informacijos, kurią turi siųsti valstybės narės, taisykles;
(4)

be to, remiantis Deleguotojo reglamento (ES) Nr. 906/2014 I priedo I dalies 2 punkto antra pastraipa, jei valstybė narė nepateikia pranešimo to punkto pirmoje pastraipoje nurodyta forma ir iki to punkto pirmoje pastraipoje nurodyto termino, turi būti laikoma, kad tos valstybės narės mokamų palūkanų norma yra 0 %. Jei kuri nors valstybė narė praneša neturėjusi jokių su palūkanomis susijusių išlaidų, nes ataskaitiniu laikotarpiu ji valstybės sandėliuose žemės ūkio produktų neturėjo, Komisija tą palūkanų normą turi nustatyti remdamasi minėto punkto trečia pastraipa;
(3)

visų pirma turėtų būti nustatytos taisyklės, kuriomis būtų papildytos tam tikros neesminės Reglamento (ES) 2021/2116 nuostatos, susijusios su to reglamento 65 straipsnyje nurodytos integruotos sistemos veikimu, to reglamento 68 straipsnio 3 dalyje, 69 straipsnio 6 dalyje ir 70 straipsnio 2 dalyje nurodytų kokybės vertinimų taisyklės, to reglamento 68 straipsnyje nurodytos žemės ūkio paskirties sklypų identifikavimo sistemos taisyklės ir išsamios to reglamento 85 straipsnyje nurodyto su paramos sąlygomis susijusių administracinių nuobaudų taikymo ir apskaičiavimo taisyklės;
(8)

į viešai neatskleistos informacijos turinčių asmenų sąrašus taip pat turėtų būti įtraukti duomenys, kurie gali padėti kompetentingoms institucijoms atlikti tyrimus, taip pat padėti joms greitai analizuoti viešai neatskleistos informacijos turinčių asmenų prekybos elgseną, nustatyti sąsajas tarp viešai neatskleistos informacijos turinčių asmenų ir asmenų, vykdančių įtartiną prekybą, ir nustatyti jų ryšius kritiniais momentais. Šiuo atžvilgiu labai svarbūs telefono numeriai, nes jie padeda kompetentingai institucijai veikti greitai ir prireikus pareikalauti duomenų srauto išklotinių; Be to, tokie duomenys turėtų būti pateikti iš pat pradžių, kad nebūtų pakenkta tyrimo vientisumui dėl to, kad kompetentinga institucija tyrimo metu būtų priversta vėl kreiptis į emitentą, apyvartinių taršos leidimų rinkos dalyvį, aukcionų platformą, aukcionų rengėją, aukcionų stebėtoją ir viešai neatskleistos informacijos turintį asmenį su prašymu pateikti papildomos informacijos;
Išsami informacija apie veiklą: ekonominės veiklos rūšis (labai išsamiai), dydžio kategorija, inovacinės veiklos vykdymo statusas

Apibendrintas suskirstymas pagal ekonominės veiklos rūšį (išsamiai), įdarbintų asmenų skaičiaus dydžio kategoriją (samdomųjų darbuotojų ir savarankiškai dirbančių asmenų skaičiaus suma) ir inovacinės veiklos vykdymo statusą. Veiklos rūšių suskirstymas: NACE sekcijų ir skyrių suvestiniai duomenys, taip pat sekcijų ir skyrių duomenys: B + C + D + E + 46 + H + J + K + 71 + 72 + 73, B + C + D + E, B, C, 10 + 11 + 12, 13 + 14 + 15, 16 + 17 + 18, 19 + 20 + 21, 22 + 23, 24 + 25, 26 + 27 + 28, 29 + 30, 31 + 32 + 33, D, E, 36 + 37; 38 + 39, 46 + H + J + K + 71 + 72 + 73, 46, H, 49 + 50 + 51, 52 + 53, J, 58 + 59 + 60, 61 + 62 + 63, K, 71, 72, 73, 71 + 72 + 73. Dydžio kategorijos suskirstymas pagal dirbančių asmenų skaičių (samdomųjų darbuotojų ir savarankiškai dirbančių asmenų skaičiaus suma) (tik B + C + D + E + 46 + H + J + K + 71 + 72 + 73, B + C + D + E, B, C, D, E, 46 + H + J + K + 71 + 72 + 73, 46, H, J, K, 71 + 72 + 73): iš viso; 10–49, 50–249, 250 ar daugiau darbuotojų. Inovacinės veiklos vykdymo statusas: visos statistinės populiacijos įmonės (iš viso); inovacijas diegiančios įmonės (2); inovacijų nediegiančios įmonės.
(268)

Komisija pažymėjo, kad šalis patvirtino, jog Indijoje yra nepanaudotų pajėgumų. Be to, kaip paaiškinta 168–172 konstatuojamosiose dalyse, Komisija nustatė, kad aptariami nepanaudoti pajėgumai konkrečiai susiję su nagrinėjamuoju produktu. Be to, kaip paaiškinta tose pačiose konstatuojamosiose dalyse, Komisija nustatė, kad ilgainiui paklausa Indijos rinkoje sumažės, o pati šalis pripažino ketinanti plėsti pardavimą į Sąjungos rinką. Be to, kaip aprašyta 6.2 skirsnyje, Sąjungos rinka laikyta patrauklia Indijos gamintojams, todėl galima daryti išvadą, kad Indijos turimi nepanaudoti pajėgumai bent iš dalies būtų panaudoti eksportui į Sąjungos rinką padidinti. Todėl tvirtinimas buvo atmestas.
3 straipsnis

Nacionaliniai prieigos punktai

1. Kiekviena valstybė narė sukuria nacionalinį prieigos punktą. Nacionalinis prieigos punktas yra vienas bendras punktas, per kurį duomenų naudotojams prieinami priede išvardyti duomenų turėtojų teikiami su tos valstybės narės teritorija susiję duomenys, įskaitant duomenų atnaujinimus, kaip nurodyta 4–11 straipsniuose.

4. Viešieji ir privatieji duomenų turėtojai užtikrina metaduomenų teikimą, kad duomenų naudotojai galėtų per nacionalinius prieigos punktus ieškoti duomenų rinkinių ir juos naudoti.

6. Subjektas, teikiantis duomenis per nacionalinį prieigos punktą, gali tai daryti per tarpinį serverį pagal galiojančius susitarimus, pavyzdžiui, per trečiųjų asmenų duomenų bazę arba telkėją. Tai neatleidžia pirminių duomenų turėtojo nuo atsakomybės už teikiamų pirminių duomenų kokybę.
(5)

nuomonėje padaryta išvada, kad „ARIEL chlorine Professional System 5 chlorine bleach for white wash“ yra nekeičiamos sudėties biocidinis produktas, kaip apibrėžta Reglamento (ES) Nr. 528/2012 3 straipsnio 1 dalies r punkte, kad pagal to reglamento 42 straipsnio 1 dalį gali būti suteiktas jo Sąjungos autorizacijos liudijimas ir kad, jei laikomasi produkto charakteristikų santraukos projekto, šis biocidinis produktas atitinka to reglamento 19 straipsnio 1 dalyje nustatytas sąlygas;
(26)

Be to, „Ketong“ prieštaravo tam, kad Komisija, siekdama įrodyti, jog esama didelių iškraipymų, remtųsi keliais Kinijoje esančiais kompleksiniais veiksniais. Visų pirma, „Ketong“ tvirtino, kad pripažinimas 2020 m. autonominio regiono įmonių technologijų centru buvo tik jos atsidavimo ir investicijų į MTP pripažinimas, o ne valstybės kišimasis į „Ketong“ veiklą. Be to, „Ketong“ teigė, kad jai kaip privačiai bendrovei visapusiškai taikomos šiuolaikinės į rinką orientuoto įmonių valdymo taisyklės, o pagal KLR bendrovių įstatymą už savo veiklos vykdymą ji atsako tik savo privatiems akcininkams. Be to, „Ketong“ tvirtino, kad valstybės kišimasis nėra lygus dideliems iškraipymams ir kad Komisijai tenka teisinė prievolė nustatyti įtariamo valstybės kišimosi iškraipomąjį poveikį įmonės kainoms ir sąnaudoms.
(6)

dėl to bet kurie vaikų priežiūrai skirti radijo įrenginiai, radijo įrenginiai, kuriems taikoma Direktyva 2009/48/EB, arba dėvimieji radijo įrenginiai, kurie patys gali palaikyti ryšį internetu, nepriklausomai nuo to, ar jie palaiko ryšį tiesiogiai, ar per bet kokius kitus įrenginius, turėtų būti laikomi prie interneto prijungtais radijo įrenginiais. Pavyzdžiui, implantai neturėtų būti laikomi dėvimaisiais radijo įrenginiais, nes jie nėra dėvimi, pririšami ar pakabinami ant kurios nors žmogaus kūno dalies ar drabužių. Tačiau implantai turėtų būti laikomi prie interneto prijungtais radijo įrenginiais, jei jie patys gali palaikyti ryšį internetu, nepriklausomai nuo to, ar jie palaiko ryšį tiesiogiai, ar per bet kokius kitus įrenginius;
(88)

Parama upėtakių produkcijai teikiama remiantis Prezidento dekretais ir komunikatais, kurie kasmet išleidžiami pagal Žemės ūkio įstatymo Nr. 5488 19 straipsnį. Šiais dekretais ir komunikatais kiekvienais metais pakeičiamas paramos pobūdis. 1 lentelė Tiesioginės paramos upėtakių produkcijai schema Metai Paramos schema Vienam produkcijos kg skiriama paramos suma 2016 m. Upėtakiai, kurių kiekis siekia iki 250 MT 0,65 TRY Upėtakiai, kurių kiekis siekia iki 500 MT 0,325 TRY 2017 m. Upėtakiai, kurių kiekis siekia iki 250 MT 0,75 TRY Upėtakiai, kurių kiekis siekia iki 500 MT 0,375 TRY Upėtakiai, kurių svoris didesnis kaip 1 kg (papildoma išmoka) 0,25 TRY 2018 m. Upėtakiai, kurių kiekis siekia iki 250 MT 0,75 TRY Upėtakiai, kurių kiekis siekia iki 500 MT 0,375 TRY Upėtakiai, kurių svoris didesnis kaip 1 kg ir kurių kiekis siekia iki 250 MT (papildoma išmoka) 0,25 TRY Upėtakiai, kurių svoris didesnis kaip 1 kg ir kurių kiekis siekia iki 500 MT (papildoma išmoka) 0,125 TRY 2019 m. Upėtakiai, kurių kiekis siekia iki 350 MT 0,75 TRY Upėtakiai, kurių svoris didesnis kaip 1 kg ir kurių kiekis siekia iki 350 MT 1,5 TRY 2020 m. (PTL) Upėtakiai, kurių kiekis siekia iki 350 MT 0,75 TRY Upėtakiai, kurių svoris didesnis kaip 1 kg ir kurių kiekis siekia iki 350 MT 1,5 TRY
(2)

2022 m. rugsėjo 25 d. Sąjungos vyriausiasis įgaliotinis užsienio reikalams ir saugumo politikai paskelbė deklaraciją Sąjungos vardu, kurioje pasmerkė tai, kad Irano saugumo pajėgos plačiai ir neproporcingai naudoja jėgą prieš taikius protestuotojus, pažymėdamas, kad dėl to jėgos naudojimo žuvo žmonių ir daug jų buvo sužeista. Deklaracijoje taip pat nurodoma, kad asmenys, atsakingi už Mahsa Amini nužudymą, turi būti patraukti atsakomybėn, o Irano valdžios institucijos raginamos užtikrinti skaidrius ir patikimus tyrimus, kad būtų išsiaiškintas žuvusiųjų ir suimtųjų skaičius, paleisti visus taikius protestuotojus ir visiems sulaikytiems asmenims užtikrinti tinkamą procesą. Be to, deklaracijoje pabrėžiama, kad Irano sprendimas griežtai apriboti prieigą prie interneto ir blokuoti tikralaikių pokalbių platformas akivaizdžiai pažeidžia saviraiškos laisvę. Galiausiai deklaracijoje nurodoma, kad Sąjunga apsvarstys visas turimas galimybes reaguoti į Mahsa Amini nužudymą ir į veiksmus, kurių ėmėsi Irano saugumo pajėgos atsakydamos į po to vykusias demonstracijas;
(4)

per viešas konsultacijas dėl pradinio glifosato patvirtinimo galiojimo pratęsimo vertinimo ataskaitos projekto Tarnybai pateikta labai daug pastabų. Be to, 2022 m. kovo 14 d. Tarnyba paprašė pareiškėjo pateikti daug papildomos informacijos, ir ji buvo pateikta laiku. GVG ir Tarnyba taip pat nustatė labai daug klausimų, kuriuos ekspertai turėjo aptarti tarpusavio peržiūros metu. GVG atliekamam papildomos informacijos vertinimui ir Tarnybos pagal Reglamento (ES) Nr. 844/2012 13 straipsnio 1 dalį atliekamai tarpusavio peržiūrai užbaigti reikia gerokai daugiau laiko;
(6)

be to, paaiškėjo, kad nustatyti tinkamumo finansuoti veiksmus, kuriais sprendžiamos dėl Rusijos Federacijos karinės agresijos kylančios migracijos problemos, pradžios datą – 2022 m. vasario 24 d. – nepakako tam, kad būtų užtikrinta galimybė visus atitinkamus veiksmus, kuriais šios problemos sprendžiamos, remti fondų lėšomis. Todėl tikslinga išimties tvarka leisti atrinkti tokius veiksmus prieš patvirtinant susijusį programos pakeitimą ir nustatyti tokių veiksmų, kurie yra fiziškai užbaigti arba visiškai įgyvendinti, išlaidų tinkamumą finansuoti, taip pat išplėsti šias lankstumo priemones ir jas taikyti veiksmams, remiamiems Europos jūros reikalų ir žuvininkystės fondo (EJRŽF), kuriais siekiama šalinti Rusijos agresijos padarinius žvejybos ir akvakultūros sektoriui. Be to, atsižvelgiant į ribotą finansavimą labiausiai nukentėjusiuose regionuose, turėtų būti įmanoma remti tokius veiksmus už programos įgyvendinimo teritorijos ribų konkrečioje valstybėje narėje, atsižvelgiant į tai, kad asmenų, bėgančių nuo Rusijos agresijos ir judančių valstybių narių viduje ir tarp jų, padėtis kelia sunkumų visos Sąjungos ekonominei, socialinei ir teritorinei sanglaudai. Todėl tokie veiksmai turėtų būti tinkami finansuoti nepriklausomai nuo to, kur konkrečioje valstybėje narėje jie įgyvendinami, nes jų vieta galiausiai nėra lemiamas kriterijus tenkinant neatidėliotinus poreikius;
(2)

kėlimo įtaisas nebuvo priskirtas 8427 pozicijai dėl to, kad jis yra netinkamas prekėms vežti, nes yra suprojektuotas tik prekėms ir žmonėms kelti. Tačiau 8427 pozicijai priskiriami gaminiai, kurie nėra suprojektuoti prekėms vežti. Be to, pagal Suderintos sistemos paaiškinimų 8427 pozicijos paaiškinimų B dalies 1 punktą 8427 pozicijai priskiriami sunkvežimiai su mechaniškai pakeliamomis platformomis elektros kabeliams, viešojo apšvietimo sistemoms ir kt. prižiūrėti;
(81)

3 priedėlyje įterpiami šie punktai: „1.5.1. WHR sistemos (-ų) tipas (nustatytas pagal šio priedo 2 punktą) 1.5.2. WHR sistemos bandymų pagal šio priedo 3.1.6 punktą sąranka 1.5.3. WHR sistemos (-ų) turbinos tipas 1.5.4. WHR sistemos (-ų) garintuvo tipas 1.5.5. WHR sistemos (-ų) detanderio tipas 1.5.6. WHR sistemos (-ų) kondensatoriaus tipas 1.5.7. WHR sistemos (-ų) siurblio tipas 1.5.8. L EW pagal šio priedo 3.1.6.2 punkto a papunktį visiems kitiems tos pačios variklių šeimos pagal CO 2 varikliams turi būti ne mažesnis nei pirminio variklio pagal CO 2 atveju. 1.5.9. L ET pagal šio priedo 3.1.6.2 punkto b papunktį visiems kitiems tos pačios variklių šeimos pagal CO 2 varikliams turi būti ne mažesnis nei pirminio variklio pagal CO 2 atveju. 1.5.10. L HE pagal šio priedo 3.1.6.2 punkto c papunkčio i įtrauką visiems kitiems tos pačios variklių šeimos pagal CO 2 varikliams turi būti ne mažesnis nei pirminio variklio pagal CO 2 atveju. 1.5.11. L EC pagal šio priedo 3.1.6.2 punkto c papunkčio ii įtrauką visiems kitiems tos pačios variklių šeimos pagal CO 2 varikliams turi būti ne didesnis nei pirminio variklio pagal CO 2 atveju. 1.5.12. L CE pagal šio priedo 3.1.6.2 punkto c papunkčio iii įtrauką visiems kitiems tos pačios variklių šeimos pagal CO 2 varikliams turi būti ne didesnis nei pirminio variklio pagal CO 2 atveju. 1.5.13. p cond pagal šio priedo 3.1.6.2 punkto c papunkčio iv įtrauką visiems kitiems tos pačios variklių šeimos pagal CO 2 varikliams turi būti ne mažesnis nei pirminio variklio pagal CO 2 atveju. 1.5.14. p cool pagal šio priedo 3.1.6.2 punkto c papunkčio v įtrauką visiems kitiems tos pačios variklių šeimos pagal CO 2 varikliams turi būti ne mažesnis nei pirminio variklio pagal CO 2 atveju.“
3.

18 punktas pakeičiamas taip: „Reglamento (ES) 2019/833 18 straipsnio 3 ir 4 dalyse nurodytas CEM 5 paveikslas Daugiakampiai, kuriais apibrėžiami pažeidžiamų jūrų ekosistemų rajonai, kuriuose draudžiama dugninė žvejyba Legend: - Legenda: — Areas closed to bottom fishing until 31 December 2026 - Rajonai, kuriuose iki 2026 m. gruodžio 31 d. draudžiama dugninė žvejyba — Areas closed to bottom fishing until 31 December 2023 - Rajonai, kuriuose iki 2023 m. gruodžio 31 d. draudžiama dugninė žvejyba — NAFO Divisions - NAFO kvadratai — EEZ Boundary - IEZ riba — Depth contour - Izobata“